ΠΡΟΣ : Τουριστικά Πρακτορεία (δια μέσου ανάρτησης

στην ιστοσελίδα της ΔΔΕ Κορινθίας

και στο ιστολόγιο του σχολείου)

**Πράξη 41η/ 7-3-2019**

**(Από Βιβλίο Πράξεων Συλλόγου Καθηγητών)**

**Θέμα: «Άνοιγμα και Αξιολόγηση Προσφορών για την 2ήμερη εκδρομή της**

**Γ ́ Γυμνασίου στα Ιωάννινα»**

Σήμερα, 7-3-2019, ημέρα Πέμπτη και ώρα 12:00 μ.μ. στο γραφείο της Διευθύντριας του Γυμνασίου Βραχατίου, συνήλθε η Επιτροπή για το άνοιγμα και την αξιολόγηση των προσφορών για την 2ήμερη εκδρομή της Γ ́ Γυμνασίου στα Ιωάννινα (από 17 Απριλίου έως 18 Απριλίου 2019), η οποία αποφασίσθηκε με την Πράξη 40/5-3-2019 του Συλλόγου Καθηγητών.

Παρέστησαν: Η Πρόεδρος, Ολυμπία Χασούρα, εκπαιδευτικός ΠΕ02, Διευθύντρια του Σχολείου και αρχηγός της εκδρομής. Τα Μέλη της επιτροπής: Νάστου Γεωργία, εκπαιδευτικός ΠΕ79.01 και Βασιλοπούλου Ελένη, εκπαιδευτικός ΠΕ02, συνοδοί της εκδρομής. Ο Κυράνης Ιωάννης, πρόεδρος του 15μελούς Μαθητικού Συμβουλίου και ο κ. Πολίτης Δημήτριος, πρόεδρος του Συλλόγου Γονέων και Κηδεμόνων.

Η Επιτροπή σε απαρτία, ξεκίνησε τη συνεδρίαση, στην οποία έλαβε υπόψη: 1) Την υπ’ αριθμ. 33120/ΓΔ4/6-3-2017 Υ.Α. ΥΠ.Π.Ε.Θ και 2) την με αριθμ. 47/1-3-2019 «Προκήρυξη για την οργάνωση 2ήμερης εκδρομής στα Ιωάννινα» όπως αυτή αναρτήθηκε στην ιστοσελίδα της Διεύθυνσης Δευτεροβάθμιας Εκπαίδευσης Κορινθίας.

Η Επιτροπή παρέλαβε τρεις (3) προσφορές και αφού διαπίστωσε ότι ήταν εμπρόθεσμες και οι φάκελοι κλειστοί και σφραγισμένοι, σύμφωνα με τις κείμενες διατάξεις της πρόσκλησης προχώρησε στην αποσφράγιση των προσφορών. Η επιτροπή, στη συνέχεια έθεσε τα κριτήρια αξιολόγησης των προσφορών, τα οποία είναι τα παρακάτω:

1) Προσκόμιση όλων των δικαιολογητικών που αφορούν στην ασφάλεια μαθητών και συνοδών και στην φερεγγυότητα του ταξιδιωτικού γραφείου, όπως αυτά καθορίζονται ρητά στην με αριθμ. 33120/ΓΔ4/6-3-2017 Υ.Α.

2) Να πληροί όλες τις προϋποθέσεις της υπ’ αριθ. 47/1-3-2019 «Προκήρυξης για την οργάνωση 2ήμερης εκδρομής στα Ιωάννινα» όπως αυτή αναρτήθηκε στην ιστοσελίδα της Διεύθυνσης Δευτεροβάθμιας Εκπαίδευσης Κορινθίας.

Βάσει των κριτηρίων αυτών έγινε η κατάταξη των τριών (3) προσφορών, σύμφωνα με τον παρακάτω πίνακα:

|  |  |  |  |  |
| --- | --- | --- | --- | --- |
| Α/Α | Πρακτορείο | Προσφορά | | Πληρότητα κριτηρίων  βάσει της προκήρυξης |
| 1. | MARDIKIS  TOURS | Μεταφορά από το χώρο του σχολείου προς τα Ιωάννινα κατά την αναχώρηση και αντιστρόφως κατά την επιστροφή.  Κλιματιζόμενο λεωφορείο (που θα πληροί όλες τις νόμιμες προϋποθέσεις και προδιαγραφές ασφαλείας) για την πραγματοποίηση του προγράμματος της εκδρομής. Τρεις συνοδοί free. Μεταφορές και επισκέψεις βάσει προγράμματος. Φ.Π.Α. 24% και διόδια.  Μία (1) διανυκτέρευση στα Ιωάννινα, με πρωϊνό σε τρίκλινα δωμάτια για τους μαθητές:  **HOTEL ALEXIOS 3\***  **Τιμή κατ’ άτομο 56€. Συνολική τιμή: 32Χ56€= 1792 €** | | **Υποβλήθηκαν βάσει της προκήρυξης**  **1)** Υπεύθυνη δήλωση ότι διαθέτει το Ειδικό Σήμα Λειτουργίας.  **2)** Βεβαίωση συνδρομής νομίμων προϋποθέσεων για τη  λειτουργία τουριστικού γραφείου.  **3)** Φωτοαντίγραφο ασφάλειας αστικής επαγγελματικής ευθύνης  INTERAMERICAN  **4)** Παροχή ασφάλειας ιατροφαρμακευτικής περίθαλψης σε  περίπτωση ατυχήματος ή ασθένειας  INTERAMERICAN |
| 2. | LOVE YOUR HOLIDAYS | Μεταφορά από το χώρο του σχολείου προς τα Ιωάννινα κατά την αναχώρηση και αντιστρόφως κατά την επιστροφή.  Κλιματιζόμενο λεωφορείο (που θα πληροί όλες τις νόμιμες προϋποθέσεις και προδιαγραφές ασφαλείας) για την πραγματοποίηση του προγράμματος της εκδρομής. Τρεις συνοδοί free. Μεταφορές και επισκέψεις βάσει προγράμματος. Μία (1) διανυκτέρευση με πρωϊνό σε τρίκλινα δωμάτια για τους μαθητές και μονόκλινα για τους συνοδούς καθηγητές. στα ξενοδοχεία:   1. **ALEXIOS 3\*,**   **Τιμή κατ’ άτομο 56,50 €. Συνολική τιμή: 32Χ56,50 € = 1808 €.**   1. **BYZANTIO 2\***   **Τιμή κατ’ άτομο 58 €. Συνολική τιμή: 32Χ58 € = 1856 €.**   1. **Ακολουθούν άλλες 4 προσφορές σε**   **ξενοδοχεία 3\* με τιμές κατ’ άτομο από 61,50€ έως 69 € και**   1. **EPIRUS PALACE 5\***   **Τιμή κατ’ άτομο 75 €. Συνολική τιμή: 32Χ75 € = 2400 €.** | | **Υποβλήθηκαν βάσει της προκήρυξης**  **1)** Βεβαίωση συνδρομής νομίμων προϋποθέσεων για τη  λειτουργία τουριστικού γραφείου.  **2)** Παροχή ασφάλειας ιατροφαρμακευτικής περίθαλψης σε  περίπτωση ατυχήματος ή ασθένειας  ΑΝΑΞ ΜΕΣΙΤΕΣ ΑΣΦΑΛΙΣΕΩΝ Α.Ε. |
| 3. | ANOTHER  TOUR | Μεταφορά από το χώρο του σχολείου προς τα Ιωάννινα κατά την αναχώρηση και αντιστρόφως κατά την επιστροφή.  Κλιματιζόμενο λεωφορείο (που θα πληροί όλες τις νόμιμες προϋποθέσεις και προδιαγραφές ασφαλείας) για την πραγματοποίηση του προγράμματος της εκδρομής. Μεταφορές και επισκέψεις βάσει προγράμματος. Φ.Π.Α. 24% και διόδια. Μία (1) διανυκτέρευση με πρωϊνό σε τρίκλινα δωμάτια για τους μαθητές στo ξενοδοχείo:  **KRIKONIS HOTEL 3\***  **Τιμή κατ’ άτομο 72 €. Συνολική τιμή: 32X72 € = 2304 €.** | | **Υποβλήθηκαν βάσει της προκήρυξης**  **1)** Βεβαίωση συνδρομής νομίμων προϋποθέσεων για τη  λειτουργία τουριστικού γραφείου. |
|  |  | |  |  | |

**Μία 4η προσφορά εστάλη εκπρόθεσμα με ηλεκτρονικό ταχυδρομείο στις 12.09 μ.μ. και δεν περιείχε τα απαραίτητα δικαιολογητικά, όπως αυτά ορίζονται στα κριτήρια αξιολόγησης και ως εκ τούτου δεν αξιολογήθηκε καθόλου.**

Η Επιτροπή ομόφωνα επιλέγει ως ανάδοχο της συγκεκριμένης εκδρομής το Τουριστικό Γραφείο MARDIKIS TOURS αφού α) πληροί τις προδιαγραφές της σχετικής πρόσκλησης βάσει των απαιτήσεων του σχολείου, β) πληροί όλα τα κριτήρια αξιολόγησης και γ) υπέβαλε την οικονομικότερη προσφορά για ξενοδοχείο 3\* το οποίο η επιτροπή επιλέγει έναντι ξενοδοχείων 2\* υψηλότερης τιμής.

Η απόφαση αυτή θα δημοσιευθεί στις 8/3/2019 στην ιστοσελίδα της ΔΔΕ Κορινθίας και στo ιστολόγιο του Γυμνασίου Βραχατίου. Δίνεται προθεσμία τριών εργάσιμων ημερών (ως Τετάρτη 13/3/2019 και ώρα 10.00 π.μ.) για την υποβολή τυχόν ενστάσεων, οι οποίες υποβάλλονται στη Διεύθυνση του Σχολείου στις εργάσιμες ώρες.

Για το λόγο αυτό συντάχθηκε αυτή η Πράξη και υπογράφεται:

Η Πρόεδρος Τα μέλη της Επιτροπής

Νάστου Γεωργία

Ολυμπία Χασούρα Βασιλοπούλου Ελένη

Πολίτης Δημήτριος

Κυράνης Ιωάννης